มีอะไรกับแฟนแต่ไม่ได้สอดใส่ แค่ต่างคนต่างช่วยให้อีกฝ่าย แฟนใช้นิ้วให้เราเราทำให้แฟน แก้ผ้าแต่ตอนทำให้แฟน แฟนแตกใส่หลังช่วงล่างแต่น้ำอสุจิไหลมาเลอะน้องสาว ทิ้งระยะไว้ประมาณ1-3นาทีถึงจะรู้ตัวแล้วรีบไปล้างออก รอบแรกล้างออกแค่น้ำธรรมดา ถัดมาอีกสักพักนึงเราฉี่ออกแล้วล้างด้วยผลิตภัณฑ์ทำความสะอาดน้อง แบบนี้มีโอกาสท้องไหมคะ ถ้ามีมีมากน้อยแค่ไหน ขอบค่ะ ปล.กินยาคุมฉุกเฉินแล้วหลังมีเพศสัมพันธ์ประมาณ 1-2ชั่วโมง
สวัสดีค่ะ หากมีเพศสัมพันธ์ แบบที่ไม่ได้สอดใส่อวัยวะเพศชายเข้าไปในอวัยวะเพศหญิงเลยนั้น แทบจะไม่มีโอกาสทำให้เกิดการตั้งครรภ์ได้ การใช้เพียงนิ้วที่อาจจะปนเปื้อนน้ำอสุจิ ตัวอสุจิไม่น่าจะมีชีวิตอยู่จนผ่านเข้าไปผสมกับไข่ได้ดังนั้น โอกาสตั้งครรภ์น้อย ไม่น่าจะมีความจำเป็นต้องใช้ยาคุมฉุกเฉิน แต่หากว่าใช้ไปแล้ว ก็อาจจะทำให้มีผลข้างเคียงต่างๆเช่นเลือดออกผิดปกติทางช่องคลอด ประจำเดือนมาคลาดเคลื่อนไปได้ แต่ไม่ควรจะมาเกิน 35 วันจากรอบก่อนสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป